ပုဏ္ဏိကာထေရီ

ပုဏ္ဏိကာထေရီ သည် မြတ်စွာဘုရား၏ သာသနာတော်ရှိ ရဟန်းမိန်းမတစ်ပါး ဖြစ်သည်။

ဘဝဇာတ်ကြောင်း
ပုဏ္ဏိကာထေရီသည် ယခင်ပွင့်တော်မူပြီးဘုရားများ ဖြစ်သည့် ဝပဿီ၊ သိခီ၊ ဝေဿဘူ၊ ကကုသန်၊ ကောဏာဂုံမြတ်စွာဘုရားတို့လက်ထက်တွင် ရဟန်းမ ဖြစ်ခဲ့သည်။ တရားကို စောင့်ထိန်းလိုက်နာကာ နေထို်င်ခဲ့၏။ လူတို့အား တရားဟောတတ်သည့် ရဟန်းမိန်းမ ဖြစ်လေ၏။ ထိုသို့ တရားဟောတတ်သော မာန်ကြောင့် ပုဏ္ဏိကာထေရီသည် သီလရှိသော ရဟန်းမိန်းမတစ်ဦးကို မထီမဲ့မြင် ပြုမိခဲ့၏။

ထိုကဲ့သို့ မထီမဲ့မြင် ပြုမိခဲ့သည့် အကုသိုလ်ကံသည် ယခုနောက်ဆုံးဘဝတွင် အကျိုးပေးလေ၏။ သာဝတ္ထိမြို့ရှိ အနာထပိဏ်၏ အိမ်တွင် ရေခပ်ကျွန်မ ဖြစ်ခဲ့၏။ တစ်နေ့သောအခါ ကျွန်မသည် ရေခပ်သွား၏။ ထိုအခါ ပုဏ္ဏားတစ်ယောက်သည် ရေတွင်စိမ်ကာ အအေးဖြင့် မိမိကိုယ်ကို နှိပ်စက်နေ၏။ ထိုအခါ ကျွန်မက “အဘယ်ကြောင့် ဤသို့ပြုရပါသနည်း” ဟု မေး၏။ ပုဏ္ဏားက “ပြုပြီးသည့် အကုသိုလ်မှ လွတ်မြောက်ရန် ပြုပါသည်” ဟု ဖြေ၏။ ထိုအခါ ကျွန်မသည် ပုဏ္ဏားကုန်းပေါ်တက်လာသောအခါ တရားနှင့် စပ်သော စကားကို ပြောကြား၏။ ထိုအခါ ပုဏ္ဏားသည် ထိတ်လန့်တုန်လှုပ်သွားကာ ရဟန်းပြုလေရာ ရဟန္တာ ဖြစ်၏။

ထိုနောက် ကျွန်မသည် အနာထပိဏ်ထံ ခွင့်တောင်းကာ ရဟန်းဘောင်သို့ ဝင်၏။ ပုဏ္ဏိကာထေရီသည် မကြာမီပင် အာသဝေါကုန်ခမ်း ရဟန္တာမ ဖြစ်လေသည်။

ကိုးကား

Category:ဗုဒ္ဓဝင် ပုဂ္ဂိုလ်များ